Pirkimo sąlygų 5 priedas 
techninė specifikacija  NR. 1                                                                              
I DALIS. 

   NEKILNOJAMO TURTO DRAUDIMAS

1. Draudėjas - Viešoji įstaiga Anykščių rajono savivaldybės pirminės sveikatos priežiūros centras, įmonės kodas 154278545, buveinės adresas V. Kudirkos g. 1, LT-29145, Anykščiai.
2. Naudos gavėjas - Anykščių rajono savivaldybės administracija, įmonės kodas 188774637, buveinės adresas J. Biliūno g. 23, LT-29111, Anykščiai..

3. Draudimo objektas – Draudėjui nuosavybės teise priklausantis, nuomojamas, panaudos, patikėjimo teise ar kitais pagrindais valdomas nekilnojamas (pateikiamas 1 lentelėje) turtas.

4. Sutarties pagrindas standartinės draudimo bendrovių turto draudimo taisyklės. Visos šioje specifikacijoje nurodytos sąlygos laikomos specialiosiomis ir turi taikymo pirmenybę draudimo rūšies taisyklių atžvilgiu.

5. Nekilnojamojo turto draudimo suma (nauja atkuriamoji vertė) – 5.088.534 Eur.

6. Turtas draudžiamas nauja atkuriamąja verte, visų rizikų draudimu (All risk), išskyrus nedraudžamuosius įvykius, nurodytus draudimo bendrovių turto draudimo taisyklėse, tiek kiek jie neprieštarauja šioms pirkimo sąlygoms.

7. Draudikas atlygina žalą dėl netiesioginio žaibo įtrenkimo ir/ar viršįtampių, įtampos svyravimų, įžeminimo pažeidimų. Šiam praplėtimui taikomas išmokos limitas 10.000 Eur vienam įvykiui ir visam draudimo sutarties galiojimo laikotarpiui.

8. Taikoma franšizė kiekvienam įvykiui – 150 Eur (vienas šimtas penkiasdešimt Eur 00 ct); 

9. Jei draudžiamojo įvykio atveju yra aiškus kaltininkas ir į jį galima pareikšti regresą, draudimo išmoka mokama neišskaičiavus franšizės.

10. Draudimo įmokos mokamos ketvirčiais, pirmai įmokai taikomas 14 dienų atidėjimo terminas.

11. Statybos ir remonto darbai, kurių sąmatinė vertė neviršija 50.000 Eur (neskaičiuojant įrangos, tik darbų kaina) ir kuriems nereikalingas Lietuvos Respublikos tesės aktų nustatyta tvarka reikalingas teisės aktuose nustatytų institucijų leidimas ar sutikimas, nėra laikomi rizikos padidėjimu.
12. Apdraudžiamos papildomos išlaidos draudimo vietai sutvarkyti po draudžiamojo įvykio. Nustatoma draudimo suma - ne mažesnė nei 1 (vienas) % nuo bendros turto draudimo sumos.

13. Draudėjo prašymu nutraukiant draudimo sutartį Draudikas iš grąžintino likučio neišskaičiuoja administracinių išlaidų.
14. Draudimo sutartis sudaroma 12 mėnesių. 

15. Draudimo paslaugų teikimo sutartį ruošia I vietos laimėtojas.

16. Rizikos vertinimo, draudimo sutarčių sudarymo, tarpininkavimo, žalų istorijos ir kitais draudimo klausimais Draudėją atstovauja UADBB „Rizikos cesija“.

1 lentelė:

	Objekto pavadi-nimas
	Nekilnojamo turto adresas
	Unikalus Nr.
	Sienų konstrukcija
	Bendras plotas, kv.m.
	Statybos (rekonstrukcijos) metai
	Atkūrimo vertė, EUR

	Gydymo
	Vinco Kudirkos g. 1, LT-29145, Anykščių m.
	3494-0023-9016
	plytos
	2744,63
	1985 (2009)
	 3.179.810

	Gydymo
	J. Biliūno g. 21-1, Debeikių mstl. LT-29371, Anykščių raj. 
	3491-0002-3012:0003
	plytos
	158,05
	1988
	190.000 

	Garažų
	J. Biliūno g. 21B, Debeikių mstl. LT-29371, Anykščių raj. 
	3491-0002-3123
	plytos
	17,1
	1988 
	 11.883

	Gydymo
	P. Cvirkos g. 11-3, Kavarsko m., LT-29260 Anykščių raj. 
	4400-1650-2453:1115
	plytos
	627,69
	1986
	 600.996

	Gydymo
	Anykščių g. 1A-2, Kurklių mstl., LT-29234 Anykščių raj.
	4400-1135-1674:1502
	plytos
	19,08
	1990
	25.000

	Gydymo
	Anykščių g. 1A-3, Kurklių mstl., LT-29234 Anykščių raj.
	4400-1135-1696:1503
	plytos
	151,34
	1960
	 180.747

	Gydymo
	J. Tumo Vaižganto g. 55-4, Svėdasų mstl., LT-29351 Anykščių raj.
	3497-8006-5018:0004
	plytos
	234,13
	1978
	 280.098

	Garažų
	J. Tumo Vaižganto g. 55, Svėdasų mstl., LT-29351 Anykščių raj.
	3497-8006-5029
	plytos
	17,81
	1978 
	 20.000

	Gydymo
	Šermukšnių g. 1-5, Smėlynės k., Troškūnų sen., LT-29305 Anykščių raj.
	3499-1003-6012:0004
	plytos
	377,02
	1991
	 361.000

	Gydymo
	Vytauto g. 28-1, Viešintų mstl., LT-29322 Anykščių raj. 
	3497-9007-5019:0002
	plytos
	146,81
	1979
	 176.000

	Gydymo
	Traupio med. punktas/ Nevėžio g. 9, Traupis, Anykščių raj.
	3496-0036-1019
	plytos
	34,24
	1960 (2010-2011)
	 41.000

	Gydymo
	Andrioniškio med. punktas/ Anykščių g. 50, Andrioniškis, Anykščių raj.
	3496-6003-9016
	plytos
	17,83
	1966
	 22.000

	
	
	
	
	
	
	5.088.534


techninė specifikacija                                                                                        
II DALIS. 

  KOMPLEKSINIS DRAUDIMAS

Draudėjas - Viešoji įstaiga Anykščių rajono savivaldybės administracijos pirminės sveikatos priežiūros centras, įmonės kodas 154278545, buveinės adresas V. Kudirkos g. 1, LT-29145, Anykščiai.

SUTARTIES OBJEKTAS IR SĄLYGOS

	Eil. Nr.
	Draudimo objektai:
	Draudimo suma vienam įvykiui
	Draudimo suma visam sutarties laikotarpiui
	Išskaita

	I.
	Profesinės civilinės atsakomybės už pacientams padarytą žalą draudimas
	20 000 Eur
	50 000 Eur
	0 Eur

	II.
	Teisinės gynybos išlaidos įstaigos gydytojams, slaugytojams, akušeriams
	10 000 EUR
	0 EUR

	III.
	Kitos veiklos draudimas 
	10 000 EUR
	0 EUR

	IV.
	Turto savininko / valdytojo atsakomybė
	50.000 EUR
	50.000 EUR
	0 EUR

	V.
	Atsakomybės dėl patikėto turto draudimas
	10.000 EUR
	10.000 EUR
	0 EUR

	VI.
	Darbdavio civilinės atsakomybės draudimas
	30.000 EUR
	30.000 EUR
	0 EUR

	VII.
	Atsakomybė dėl registratūros teikiamų konsultacijų
	2 000 EUR
	0 EUR

	VIII.
	Išlaidos dėl asmens sveikatos istorijų dingimo
	2 000 EUR
	0 EUR

	IX.
	Vadovaujančių asmenų atsakomybės ir Atsakomybės dėl darbo santykių pažeidimo draudimas 
	50 000 EUR
	500 EUR

	
	T. t. atsakomybės dėl darbo santykių pažeidimo draudimo sublimitas
	25 000 Eur
	10%, bet ne mažiau kaip 1 000 Eur

	X.
	Civilinės atsakomybės, kylančios dėl viešųjų pirkimų, draudimas
	20 000 Eur
	10%, bet ne mažiau kaip 1 000 Eur

	
	Bendra draudimo suma 
	50 000 Eur
	


I. Profesinės civilinės atsakomybės už pacientams padarytą žalą draudimas.

Draudimo objektas - draudėjo profesinė civilinė atsakomybė dėl draudėjo teikiamų asmens sveikatos priežiūros paslaugų už žalą, padarytą paciento sveikatai ir / gyvybei, kuri atsirado draudimo sutarties galiojimo metu ir per trejus metus nuo draudimo sutarties galiojimo pabaigos dėl draudimo sutarties galiojimo metu (ar retroaktyviu draudimo galiojimo laikotarpiu) atliktų draudėjo ir/ ar draudėjo darbuotojų veiksmų (veikimo ir / ar neveikimo). Pagal šią draudimo sutartį žala pacientui (o pacientui mirus – asmenims pagal įstatymą turintiems teisę į žalos atlyginimą):

1) atlyginama tiek, kiek jos neatlygina Vyriausybės įgaliota institucija iš administruojamos sąskaitos pagal LR Pacientų teisių ir žalos sveikatai atlyginimo įstatymą; ir / ar

2) atlyginama, kai draudėjas yra atsakingas ir turi atlyginti paciento sveikatai ir / ar gyvybei padarytą žalą, įvertinus ir nustačius visas civilinės atsakomybės kilimo sąlygas (kaltę, neteisėtus veiksmus, žalą, priežastinį ryšį); ir / ar

3) atlyginama nevertinant draudėjo ir/ ar draudėjo darbuotojų kaltės, jeigu reikalavimas atlyginti žalą atitinka visas šias sąlygas:

· reikalavimas pareikštas dėl pacientui padarytos žalos (yra priežastinis ryšis tarp teiktų paslaugų ir žalos);

· reikalavimas pareikštas dėl Lietuvos Respublikos teritorijoje draudėjo teikiamų asmens sveikatos priežiūros paslaugų; 

· reikalavimas pareikštas kaip rašytinė pretenzija ar ieškinys; 

· reikalavimas pareikštas dėl žalos, atsiradusios draudimo sutarties galiojimo metu ir ne vėliau kaip per trejus metus nuo draudimo sutarties galiojimo pabaigos datos;

· pacientas (o pacientui mirus – asmenims pagal įstatymą turintiems teisę į žalos atlyginimą) nesikreipė į Pacientų sveikatai padarytos žalos nustatymo komisiją.

Maksimali draudimo išmoka pagal aukščiau įvardintą 3) punktą yra xxx EUR vienam draudžiamajam įvykiui ir visam draudimo sutarties galiojimo laikotarpiui.

Draudikas taip pat atlygina žemiau išvardintas protingas ir pagrįstas bei su draudiku iš anksto suderintas išlaidas, susijusias su draudėjui pareikšto reikalavimo nagrinėjimu ir atsikirtimu į pareikštą reikalavimą, kurios mokamos net ir tuo atveju, jei vėliau paaiškėja, kad reikalavimas atlyginti žalą pagal draudimo sutarties sąlygas yra nedraudžiamasis įvykis ir/ar paaiškėja, kad atsakomybė Draudėjui ar/ir jo darbuotojams nekyla (nekilo):

· teisines gynybos išlaidas (advokato, advokato padėjėjo ar kito atstovo honorarą ir kitas išlaidas, susijusias su reikalavimu nagrinėjimu);

· išlaidas ekspertams;

· viešųjų ryšių išlaidas, skirtas sumažinti bet kokią draudėjo reputacijai padarytą žalą;

· draudėjui teismo priteistas pacientų bylinėjimosi išlaidas.

Draudimo objektu nėra laikoma draudėjo civilinė atsakomybė už žalą, padarytą draudėjo ir/ ar draudėjo darbuotojų veiksmais (veikimu ir / ar neveikimu), susijusiais su biomedicininiais tyrimais, kai teisės aktai numato, kad privalu apsidrausti biomedicininio tyrimo užsakovo ir pagrindinio tyrėjo civilinės atsakomybės privalomuoju draudimu. Kai pagal teisės aktus neprivalu apsidrausti biomedicininio tyrimo užsakovo ir pagrindinio tyrėjo civilinės atsakomybės privalomuoju draudimu, pagal šią draudimo sutartį draudžiama draudėjo civilinė atsakomybė dėl biomedicininių tyrimų už žalą, padarytą paciento / tiriamojo sveikatai ir / gyvybei, kuri atsirado draudimo sutarties galiojimo metu ir per trejus metus nuo draudimo sutarties galiojimo pabaigos dėl draudimo sutarties galiojimo metu (ar retroaktyviu draudimo galiojimo laikotarpiu) atliktų draudėjo ir/ ar draudėjo darbuotojų veiksmų (veikimo ir / ar neveikimo). Kai pagal teisės aktus neprivalu apsidrausti biomedicininio tyrimo užsakovo ir pagrindinio tyrėjo civilinės atsakomybės privalomuoju draudimu, žala pagal šią draudimo sutartį pacientui / tiriamajam (o pacientui / tiriamajam mirus – asmenims pagal įstatymą turintiems teisę į žalos atlyginimą):

1) atlyginama tiek, kiek jos neatlygina Vyriausybės įgaliota institucija iš administruojamos sąskaitos pagal LR Pacientų teisių ir žalos sveikatai atlyginimo įstatymą; ir / ar

2) atlyginama, kai draudėjas yra atsakingas ir turi atlyginti paciento / tiriamojo sveikatai ir / ar gyvybei padarytą žalą, įvertinus ir nustačius visas civilinės atsakomybės kilimo sąlygas (kaltę, neteisėtus veiksmus, žalą, priežastinį ryšį). 

Šiai draudimo sutarčiai taip pat suteikiamas 36 mėn. retroaktyvus draudimo galiojimo laikotarpis (nuo 2020 08 19). Pagal šią sąlygą Draudikas atlygina nuostolius dėl draudėjo veiksmų (veikimo arba neveikimo), kurie buvo atlikti per retroaktyvųjį draudimo galiojimo laikotarpį, o žala atsirado ir reikalavimas atlyginti žalą draudėjui yra pareikštas draudimo sutarties galiojimo laikotarpiu arba per tris metus po draudimo sutarties galiojimo pabaigos.
Nedraudžiamieji įvykiai:

· Draudėjo veiksmai, kuriais padaryta tik neturtinė žala, išskyrus atvejus, kai teisės aktai numato Įstaigai atsakomybę dėl neturtinės žalos, kuri nėra sveikatos sutrikdymo ir/ar gyvybės atėmimo pasekmė;
· Jei žala kilo dėl nukentėjusiojo paciento tyčios ar jo didelio neatsargumo;
· Draudėjo veiksmai, kuriais padaryta žala, tačiau kuriems pacientas, informuotas raštu apie didesnį nei įprastas rizikos laipsnį, pritarė raštu ir prisiėmė riziką, arba žala,  atsiradusi pacientui nevykdžius draudėjo nurodymų (atsisakė operuotis, vartoti paskirtus vaistus, atlikti tam tikras tyrimo ar gydymo procedūras, laikytis maisto, dietos, elgesio režimo), o draudėjo veiksmuose nenustačius klaidų;
· Ne draudėjo įstaigoje dirbančių asmenų veiksmai, kuriais padaryta žala; 
· Draudėjo ir / ar Draudėjo darbuotojų tyčia;
· Draudėjo veiksmai (veikimas, neveikimas), atlikti apsvaigus nuo toksinių, narkotinių, alkoholinių medžiagų, kuriais padaryta žala; 
· Veiksmai, kuriais padaryta žala, teikiant asmens sveikatos priežiūros paslaugas, bet neturint atitinkamos licencijos, kai ši yra negaliojanti, arba ne pagal licencijoje nurodytą profesinę kvalifikaciją (išskyrus būtinąją pagalbą); 
· Draudėjo paslaugų kokybės garantavimo veiksmai (nemokamo paslaugos taisymo ar pakeitimo geros kokybės paslauga, už paslaugas sumokėtų pinigų grąžinimo atvejais), kuriais padaryta žala; 
· Draudėjo atsakomybė, kylanti dėl netinkamo sutarties vykdymo ar nevykdymo ta apimtimi, kuri viršija atsakomybę, kylančią pagal įstatymus nesant jokios sutarties;
· Draudėjo atsakomybė, kylanti dėl įstatymuose ar sutartyse numatytų baudų, netesybų ar kitų sankcijų; 
· Bet kokios veikos, tiesiogiai nesusijusios su sveikatos priežiūros paslaugų teikimu; 
· Žala, atsiradusi dėl karo, pilietinio karo, maišto, sukilimo ar teroristinių veiksmų;
· Žala, kuri susijusi su arba kurios atsiradimo priežastis yra epidemija ar pandemija (įskaitant, bet neapsiribojant COVID-19).
· Sankcijos. Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo mums teikti paslaugas pagal šią sutartį, mes turime teisę nutraukti ją vienašališkai, apie tai raštu pranešę Jums.
Nedraudžiamųjų įvykių sąrašas yra baigtinis.

II. Teisinės gynybos išlaidos įstaigos gydytojams, slaugytojams, akušeriams. Pagal šią sąlygą atlyginamos teisinės gynybos išlaidos įstaigos gydytojams, slaugytojams, akušeriams, jiems skundžiant profesinės kompetencijos vertinimo komisijos priimtus sprendimus dėl licencijų galiojimo sustabdymo ar panaikinimo.

Sankcijos. Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo mums teikti paslaugas pagal šią sutartį, mes turime teisę nutraukti ją vienašališkai, apie tai raštu pranešę Jums.
III. Kitos veiklos draudimas.

Draudimo objektas -  draudėjo bendroji civilinė atsakomybė dėl turtinės ar neturtinės žalos, padarytos pacientui ir/ar bet kuriam kitam trečiajam asmeniui, kuri atsirado ne dėl sveikatos priežiūros įstaigos teikiamų paslaugų asmeniui, tame tarpe, bet neapsiribojant draudžiama žala, atsiradusi paciento ir/ar bet kurio trečiojo asmens transportavimo metu, buvimo įstaigoje metu, dėl maitinimo paslaugų. Pagal šį punktą žala neatlyginama tais atvejais, kai žala atlyginama pagal transporto priemonių valdytojų civilinės atsakomybės privalomojo draudimo įstatymą.

Sankcijos. Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo mums teikti paslaugas pagal šią sutartį, mes turime teisę nutraukti ją vienašališkai, apie tai raštu pranešę Jums.
Nedraudžiamieji įvykiai – tai įvykiai, nurodyti draudiko taisyklėse, tačiau tik tiek, kiek neprieštarauja šioms sąlygoms. Esant prieštaravimams tarp šių sąlygų ir Draudiko Bendrosios civilinės atsakomybės draudimo taisyklių, vadovaujamasi šiomis sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia šiose sąlygose išdėstytų nuostatų, nes priešingu atveju jos laikomos negaliojančiomis.
IV. Turto savininko/ valdytojo atsakomybės draudimas.

Draudimo objektas - draudėjo bendroji civilinė atsakomybė dėl turtinės ar neturtinės žalos, padarytos pacientui ir/ar bet kuriam kitam trečiajam asmeniui, kuri atsirado ne dėl sveikatos priežiūros sveikatos priežiūros įstaigos teikiamų paslaugų asmeniui, bet dėl Sveikatos priežiūros įstaigos naudojamų pastatų bei teritorijų eksploatacijos šiais adresais: 

· Vinco Kudirkos g. 1, Anykščiai, pastato bendras plotas – 2 744,63 kv. m. 

· Viešintų ambulatorija. Vytauto g. 28-1, Viešintos, Anykščių raj. – plotas 146,81 kv. m.

· Svėdasų ambulatorija. J. Tumo Vaižganto g. 55-4, Svėdasai, Anykščių raj. – plotas 234,13 kv. m. 

· Debeikių ambulatorija. J. Biliūno g. 21-1, Debeikiai, Anykščių raj. – plotas 158,05 kv. m.

· Troškūnų ambulatorija. Šermukšnių g. 1-5, Smėlynės k, Troškūnų sen., Anykščių raj. – plotas 377,02 kv. m.

· Kavarsko ambulatorija. P. Cvirkos g. 11-3, Kavarskas, Anykščių raj. – plotas 627,69 kv. m.

· Kurklių ambulatorija. Anykščių g. 1A-2, Kurkliai, Anykščių raj. – plotas 19,08 kv. m.
· Kurklių ambulatorija. Anykščių g. 1A-3, Kurkliai, Anykščių raj. – plotas 170,42 kv. m.
· Traupio medicinos punktas. Nevėžio g. 9, Traupys, Anykščių raj.  – plotas 34,24 kv. m.

· Andrioniškio medicinos punktas. Anykščių g. 50, Andrioniškis, Anykščių raj. – plotas 17,83 kv. m.

Sankcijos. Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo mums teikti paslaugas pagal šią sutartį, mes turime teisę nutraukti ją vienašališkai, apie tai raštu pranešę Jums.

Nedraudžiamieji įvykiai – tai įvykiai, nurodyti draudiko taisyklėse, tačiau tik tiek, kiek neprieštarauja šioms sąlygoms. Esant prieštaravimams tarp šių sąlygų ir Draudiko Bendrosios civilinės atsakomybės draudimo taisyklių, vadovaujamasi šiomis sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia šiose sąlygose išdėstytų nuostatų, nes priešingu atveju jos laikomos negaliojančiomis.
V. Atsakomybės dėl patikėto turto draudimas.

Draudimo objektas - draudėjo civilinė atsakomybė, kylanti dėl žalos turtui, esančiam pas draudėją, kai draudėjas pagal teisės aktus atsako už patikėto turto sugadinimą ir/ ar praradimą. Turtas, esantis pas draudėją – tai tretiesiems asmenims priklausantis kilnojamasis, nekilnojamasis turtas, kuris yra draudėjo valdomas saugojant, sandėliuojant arba išsinuomojant veiklos tikslams, išskyrus išsinuomotas transporto priemones, kurios pagal galiojančius teisės aktus privalo būti registruojamos.

Sankcijos. Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo mums teikti paslaugas pagal šią sutartį, mes turime teisę nutraukti ją vienašališkai, apie tai raštu pranešę Jums.
Nedraudžiamieji įvykiai – tai įvykiai, nurodyti draudiko taisyklėse, tačiau tik tiek, kiek neprieštarauja šioms sąlygoms. Esant prieštaravimams tarp šių sąlygų ir Draudiko Bendrosios civilinės atsakomybės draudimo taisyklių, vadovaujamasi šiomis sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia šiose sąlygose išdėstytų nuostatų, nes priešingu atveju jos laikomos negaliojančiomis.
VI. Darbdavio civilinės atsakomybės draudimas. 

Draudžiama draudėjo kaip darbdavio civilinė atsakomybė dėl nelaimingo atsitikimo, įvykusio draudimo sutarties galiojimo teritorijoje darbe ir pakeliui į darbą ar iš darbo, pagal draudžiamojo įvykio metu galiojusius Lietuvos Respublikos įstatymus. Draudžiamasis įvykis – draudimo sutarties galiojimo laikotarpiu ir draudimo teritorijoje reikalavimo draudėjui pateikimas dėl draudėjo darbuotojų sveikatai, gyvybei padarytos žalos, neturtinės žalos, kylančios kaip žalos sveikatai ar gyvybei pasekmė, dėl draudimo sutarties galiojimo laikotarpiu vykdant veiklą įvykusio nelaimingo atsitikimo. Draudimo objektu taip pat laikoma:

- draudėjo (kaip darbdavio) civilinė atsakomybė už žalą, padarytą draudėjo darbuotojui dėl veikos, susijusios su administraciniais teisės pažeidimais (įskaitant, bet neapsiribojant darbo saugos ar darbo higienos norminių teisės aktų pažeidimais bei kelių eismo taisyklių pažeidimais);

- draudėjo (kaip darbdavio) civilinė atsakomybė už žalą, padarytą draudėjo darbuotojui, kai ikiteisminio tyrimo institucija arba teismas nustatė asmens nusikalstamos veikos požymius, tačiau draudikas turi teisę atidėti draudimo išmokos mokėjimą iki teismo sprendimo įsiteisėjimo arba baudžiamosios bylos nutraukimo dienos;

- draudėjo (kaip darbdavio) civilinė atsakomybė už žalą, padarytą draudėjo darbuotojui, kuri susijusi su transporto priemonių valdymu;

Draudimo objektu nelaikoma (nedraudžiama):

· atsakomybė dėl žalos, kurią ištyrus nustatyta, kad nukentėjęs ar žalą padaręs Draudėjo darbuotojas buvo apsvaigęs nuo alkoholio, narkotinių, psichotropinių ir/ar kitų toksinių medžiagų ir tai nebuvo susiję su jam pavesto darbo technologinėmis ypatybėmis;

· atsakomybė, kylanti dėl profesinės ligos.

· atsakomybė dėl žalos, kuri susijusi su arba kurios atsiradimo priežastis yra epidemija ar pandemija (įskaitant, bet neapsiribojant COVID-19).
Sankcijos. Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo mums teikti paslaugas pagal šią sutartį, mes turime teisę nutraukti ją vienašališkai, apie tai raštu pranešę Jums.
Kiti nedraudžiamieji įvykiai – tai įvykiai, nurodyti draudiko taisyklėse, tačiau tik tiek, kiek neprieštarauja šioms sąlygoms. Esant prieštaravimams tarp šių sąlygų ir Draudiko Bendrosios civilinės atsakomybės draudimo taisyklių, vadovaujamasi šiomis sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia šiose sąlygose išdėstytų nuostatų, nes priešingu atveju jos laikomos negaliojančiomis.
VII. Atsakomybė dėl registratūros teikiamų konsultacijų. 

Draudžiama draudėjo civilinė atsakomybė už žalą kilusią dėl registratūros teikiamų konsultacijų.
VIII. Išlaidos dėl asmens sveikatos istorijų dingimo. Draudikas įsipareigoja kompensuoti protingas, pagrįstas ir su draudiku iš anksto suderintas išlaidas, susijusias su būtinu ir aktualiu paciento asmens sveikatos istorijos dalies atkūrimu, t.y. informacijos surinkimas, skubių tyrimų pacientui atlikimas, paciento patirtos papildomos išlaidos dėl skubių tyrimų, informacijos ir dokumentų rinkimo, kitos pagrįstos ir suderintos išlaidos.

IX. Vadovų ir vadovaujančių asmenų atsakomybės draudimo paslaugų pirkimas.

1. Draudėjas – Viešoji įstaiga Anykščių rajono savivaldybės administracijos pirminės sveikatos priežiūros centras, įmonės kodas 154278545, buveinės adresas V. Kudirkos g. 1, LT-29145, Anykščiai.

2. Draudikas – draudimo bendrovė (Draudikas), sudariusi su Draudėju draudimo sutartį pagal techninės specifikacijos sąlygas.

3. Bendrovė - Draudėjas ir bet kuri Draudėjo Dukterinė įmonė.

4. Dukterinė įmonė reiškia įmonę, kurią Draudėjas draudimo sutarties įsigaliojimo dieną:
4.1. valdo per turėjimą 50% ar daugiau balsavimo teisių suteikiančių akcijų; ar

4.2. valdo per teisės turėjimą skirti ar atleisti 50% ar daugiau valdybos narių; ar

4.3. valdo viena pagal raštišką sutartį su kitais akcininkais 50% ar daugiau balsavimo teisių suteikiančių akcijų.

5. Apdraustasis reiškia Bendrovę ar bet kurį Apdraustą asmenį. Apdraustas asmuo reiškia bet kurį fizinį asmenį, kuris iki draudimo sutarties pradžios dienos buvo, yra ar kuris draudimo sutarties galiojimo laikotarpiu tampa: 
5.1. Vadovu; ar 
5.2. Išorinės įmonės vadovu; ar

5.3. Kitu Bendrovės darbuotoju, tačiau tik tokia apimtimi, kai jis priėmė tam tikrą sprendimą, susijusį su priežiūros ar vadovavimo funkcija ar laikomas vykdančiu veiklą, kurią įprastai vykdo Vadovas, ar

5.4. Kitu Bendrovės darbuotoju, tačiau tik tuo atveju ir tik tokia apimtimi, kai jis nurodytas kaip bendraatsakovis su asmeniu, nurodytu 5.1 - 5.3 punktuose.

5.5. Apdrausto asmens teisėtu sutuoktiniu (kuris apima tos pačios lyties santykius, civilines partnerystes, pripažįstamas šalių gyvenamojoje šalyje), tačiau tik vykdymo proceso, nukreipto į jungtinę nuosavybę, kurią valdo ar nuosavybėje turi sutuoktinis, kontekste po Apdraustam Asmeniui priimto neigiamo teismo sprendimo dėl Neteisėtų veiksmų. Draudimo apsauga netaikoma jokiam Reikalavimui dėl sutuoktinio padarytų Neteisėtų veiksmų; ar 

5.6. aukščiau nurodytų asmenų teisiniais atstovais, paveldėtojais, teisių perėmėjais ar įpėdiniais dėl bet kurio asmens, apibrėžto 5.1 – 5.4. punktuose aukščiau, mirties, neveiksnumo, nemokumo ar bankroto atveju. Draudimo apsauga netaikoma jokiam Reikalavimui dėl teisinio atstovo, paveldėtojo, teisių perėmėjo ar įpėdinio padarytų Neteisėtų veiksmų.

6. Vadovas reiškia bet kokį fizinį asmenį, kuris iki draudimo sutarties pradžios dienos buvo, yra ar kuris draudimo sutarties galiojimo laikotarpiu tampa Bendrovės direktoriumi, ar stebėtojų tarybos  nariu, ar gydymo tarybos nariu, ar slaugos tarybos nariu arba kitas vadovaujančias pareigas užimančiu asmeniu.

7. Išorinė įmonė reiškia:

7.1. bet kokią nuo mokesčių atleistą, ne pelno siekiančią organizaciją, prekybos asociaciją ar registruotą labdaros organizaciją; ar 

7.2. bet kokią bendrovę, kurioje Draudėjas tiesiogiai ar netiesiogiai valdo bet kokią išleisto akcinio kapitalo dalį. 

8. Išorinės įmonės vadovas reiškia Vadovą, kuris Draudėjo prašymu tampa Išorinės įmonės vadovu, valdybos nariu, stebėtojų tarybos nariu ar vadovaujančiu asmeniu.

9. Reikalavimas, kilęs dėl Neteisėto veiksmo, apie kurį pranešimas buvo pirmą kartą gautas draudimo sutarties galiojimo laikotarpiu, reiškia:

9.1. bet kokį reikalavimą atlyginti žalą, pateiktą Apdraustam asmeniui; ar

9.2. bet kokį civilinį, arbitražo ar mediacijos procesą prieš Apdraustą asmenį; ar

9.3. bet kokį baudžiamąjį procesą, inicijuotą prieš Apdraustą asmenį; ar

9.4. Apdraustam asmeniui įteiktą pranešimą apie ekstradiciją; ar

9.5. bet kokį oficialų administracinį ar reguliavimo procesą, inicijuotą prieš Apdraustą asmenį; ar 

9.6. bet kokį Oficialų tyrimą; ar

9.7. Reikalavimą, susijusį su darbo santykiais, pareikštą Apdraustam asmeniui ir/ar Bendrovei.

10. Nuostoliai reiškia sumą, kurią Apdraustas asmuo (arba Bendrovė pagal šių sąlygų 22.4 punktą) pagal teisės aktus privalo atlyginti dėl Reikalavimo, įskaitant: 

10.1. Gynybos išlaidas; ir/ar 

10.2. Teisinio atstovavimo išlaidas; ir/ar

10.3. sumas, kurias kompetentingas teismas ar ikiteisminio nagrinėjimo institucija priteisė sumokėti kaip nuostolius ir išlaidas; ir/ar 

10.4. sumas, kurias kompetentingas teismas ar ikiteisminio nagrinėjimo institucija priteisė už įstatų pažeidimą ir išlaidas; ir/ar 

10.5. bet kokias teismo sprendimu priteistas sumokėti procesines palūkanas, susikaupusias iki sprendimo priėmimo ir po sprendimo priėmimo;

10.6. susitarimus, gavus Draudiko išankstinį raštišką sutikimą (kuris nebus nepagrįstai neduotas ir/ar uždelstas), dėl žalos atlyginimo mokėtinų sumų; ir/ar

10.7. administracines baudas ir / ar kitas nuobaudas, kompetentingų valdžios institucijų paskirtas Apdraustam asmeniui, kitas baudas ir / ar nuobaudas, jeigu jos paskirtos Bendrovei ir Bendrovė jas atlygino, bet po to regresuoja į Apdraustus asmenis; ir/ar

10.8. Nuostolio sumažinimo išlaidas; ir/ar

10.9. Neatidėliotinas išlaidas; ir/ar 

10.10. Turto suvaržymo išlaidas; ir/ar

10.11. sumas, kurias kompetentingas teismas ar ikiteisminio nagrinėjimo institucija priteisė sumokėti kaip kompensacines išmokas dėl Neteisėtų veiksmų dėl darbo santykių pažeidimo (įskaitant, bet neapsiribojant dėl neteisėto atleidimo priteistą vidutinį darbo užmokestį už priverstinės pravaikštos laiką (bet ne daugiau kaip už vienus metus), patirtą turtinę ir neturtinę žalą, priteistas kompensacijas); ir/ar.
10.12. Reputacijos atstatymo išlaidas (viešųjų ryšių išlaidas, patirtas gavus Draudiko išankstinį sutikimą, skirtas sumažinti bet kokią Apdrausto asmens reputacijai padarytą žalą ryšium su Reikalavimu).
11. Nuostoliai neapima: 

11.1. baudų ir / arba nuobaudų (išskyrus numatytų 10.7 punkte); arba

11.2. mokesčių ar mokesčių lengvatų, išskyrus:

11.2.1. nuostolius, susijusius su administracinėmis baudomis, kompetentingų valdžios institucijų paskirtomis Apdraustam asmeniui; ir / ar

11.2.2. Bendrovės nesumokėtus mokesčius, jeigu kyla asmeninė Apdrausto asmens atsakomybė už mokesčio nesumokėjimą, su sąlyga, kad:

(a) tokios atsakomybės nelėmė Apdrausto asmens apgalvoti ar tyčiniai veiksmai; ir

(b) Bendrovė negali sumokėti mokesčio dėl nemokumo ar bankroto; arba

11.3. rizikų, kurios pagal Lietuvos Respublikos įstatymus (arba, priklausomai nuo konkretaus atvejo, pagal  Bendrovės buveinės vietoje galiojančią teisę) yra nedraudžiamos; arba

11.4. baudžiamąja tvarka paskirtų baudų ir / arba nuobaudų; arba

11.5. jokių baudų ir / arba nuobaudų, paskirtų Apdraustam asmeniui už Kelių eismo taisyklių pažeidimus; arba

11.6. bet kokių restitucinių mokėjimų, įskaitant grąžinimą sumokėtų sumų, kurias gavo: (i) Apdraustas asmuo; arba (ii) įmonė, kurioje Apdraustas asmuo turi kapitalo dalį; arba (iii) (jei mokėjimas atliekamas pagal 22.2 ir 22.4 draudimo sąlygą) Bendrovė, ir į kurias jie neturėjo teisės; arba

11.7. Reikalavimų, susijusių su darbo santykiais atvejais, kai Reikalavimas yra reiškiamas Bendrovei, nuostoliu nelaikoma:

11.7.1. Bendrovės grąžintinų neteisėtai iš darbuotojo darbo užmokesčio ar kitų darbuotojui mokėtinų sumų išskaitytos piniginės sumos; ar

11.7.2. Atlyginimas ar kitos įstatymų nustatytos išmokos darbuotojui, įskaitant, bet neapsiribojant pareiga mokėti teisės aktų nustatytą minimalų mėnesinį atlygį (arba jam prilygintą darbo užmokestį pagal bet kurios kitos užsienio valstybės teisę), darbo užmokestį už kasmetines atostogas bei uždelsimą įstatymų nustatyta tvarka sumokėti darbuotojui priklausantį darbo užmokestį už kasmetines atostogas, delspinigius už pavėluotą darbo užmokesčio ir kitų su darbo santykiais susijusių išmokų mokėjimą; ar

11.7.3. Darbuotojui mokėtinos išeitinės išmokos (pagal įstatymą, kolektyvinę ar darbo sutartį) nutraukus darbo sutartį, išmokos (vidutinis darbo užmokestis) už uždelsimo atsiskaityti ne dėl darbuotojo kaltės laiką (šiomis išmokomis nėra laikomos sumos, priteistinos darbuotojui jo atleidimą iš darbo pripažinus neteisėtu); ar

11.7.4. Bet kokie įsipareigojimai pagal bet kurios valstybės teisę mokėti darbuotojams ligos ar neįgalumo išmokas, nedarbo išmokas ar kompensacijas, pensijų išmokas, socialinio draudimo išmokas, išmokas darbuotojo sužalojimo ar mirties atveju, jeigu jis nebuvo apdraustas nelaimingų atsitikimų darbe ir profesinių ligų socialiniu draudimu; ar

11.7.5. Bendrovės patirti kiti kaštai, susiję su teisės aktų reikalavimų dėl darbdavio turtinių ir neturtinių įsipareigojimų vykdymo pažeidimais. 

12. Gynybos išlaidos reiškia pagrįstus teisinius ar kitus susijusius profesinius mokėjimus, honorarus, išlaidas ir išmokas, patirtus dėl Reikalavimo (gavus išankstinį raštišką Draudiko sutikimą, kuris nebus nepagrįstai sulaikomas ir/ar vilkinamas), įskaitant pagrįstus bei su Draudiku iš anksto suderintus mokėjimus ir sąnaudas, susijusias su Reikalavimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Reikalavimo tenkinimo. Siekiant išvengti abejonės, Gynybos išlaidos taip pat apims:

12.1. pagrįstus mokėjimus ir sąnaudas, susijusias su bet kokia teismo sprendimo apeliacija, kasacija; ar

12.2. lygtinio paleidimo užstatą ar panašią garantiją; ir

12.3. pagrįstus mokėjimus ir sąnaudas viešųjų ryšių konsultantams, patirtus dėl Reikalavimo.

13. Nuostolio sumažinimo išlaidos reiškia pagrįstus profesinius mokėjimus, honorarus ir išlaidas, kurios buvo patirtos su Draudiko išankstiniu raštišku sutikimu, duotinu visiška jo nuožiūra, šiam įsitikinus, kad šios sąnaudos sušvelnins ar sumažins Reikalavimo, dėl kurio galiotų draudimo apsauga, tikimybę. 

14. Reikalavimas, susijęs su darbo santykiais, reiškia reikalavimą atlyginti Nuostolius dėl darbo santykių, susijusį su (įskaitant, bet neapsiribojant):

14.1. neteisėtu ar neteisingu atleidimu iš pareigų, atleidimu iš darbo, nušalinimu nuo pareigų ar darbo santykių nutraukimu;

14.2. neteisėtai ar neteisingai paskirta tarnybine nuobauda;

14.3. su darbo santykiais susijusiu šmeižtu, įžeidimu, pažeminimu, garbės ir orumo žeminimu, emocinės kančios sukėlimu, asmens privatumo pažeidimu;

14.4. karjeros galimybių atėmimu, nesuteikimu;

14.5. neteisėtu ar neteisingu pažeminimu pareigose;

14.6. neįdarbinimu;

14.7. nepateikimu tikslių, teisingų darbo rekomendacijų;

14.8. nesuteikimu darbo vietos, nesuteikimu ar sumažinimu etatinių pareigų;

14.9. aplaidžiu, atsainiu darbuotojo veiklos įvertinimu;

14.10. bet kokiu seksualiniu priekabiavimu, priekabiavimu rasės, neįgalumo pagrindu;

14.11. neteisėta ar neteisinga su darbo santykiais susijusia diskriminacija (įskaitant, bet neapsiribojant diskriminacija dėl amžiaus, lyties, rasės, odos spalvos, tautinės kilmės, religijos, seksualinės orientacijos, nėštumo ar neįgalumo;

14.12. netinkama darbuotojų politika ir procedūromis; 

14.13. fizine prieš darbuotoją remiantis tuo, kad toks darbuotojas naudojasi ar mėgina naudotis savo teisėmis pagal įstatymą;

14.14. pažeidimu asmens civilinio pobūdžio teisių, susijusių su bet kuriuo iš aukščiau išvardintų punktų.

15. Neteisėti veiksmai reiškia bet kokį faktinį, tariamą, galimą ar siūlomą: veiksmą ar neveikimą, klaidą, neteisingą pareiškimą, pareigos nevykdymą ar aplaidų vykdymą, kurį Apdraustas asmuo padarė poliso galiojimo laikotarpiu ir/ar Retroaktyviu laikotarpiu naudodamasis Apdrausto asmens statusu, arba bet kokią kitą situaciją, dėl kurios  Apdraustam asmeniui pareiškiamas reikalavimas išimtinai dėl jo, kaip Apdrausto asmens, veiksmų. Neteisėto veiksmo sąvoka taip pat apima bet kokį faktinį, tariamą, galimą ar siūlomą: veiksmą ar neveikimą, klaidą, neteisingą pareiškimą, pareigos nevykdymą ar aplaidų vykdymą, kurį Bendrovė padarė poliso galiojimo laikotarpiu ir/ar Retroaktyviu laikotarpiu, bet tik išimtinai dėl Reikalavimų, susijusių su darbo santykiais ir pareikštų Bendrovei. 
16. Oficialus tyrimas reiškia oficialų valstybės, priežiūros organo, profesionalios ar įstatyminės organizacijos atliekamą Bendrovės veiklos įvertinimą ar tyrimą, kuris yra inicijuojamas draudimo sutarties galiojimo laikotarpiu, pateikus Apdraustam asmeniui rašytinį kvietimą dalyvauti susirinkime, posėdyje ar apklausoje. Oficialiu tyrimu nėra laikomi įprasti ir periodiniai valstybės priežiūros organų atliekami priežiūros veiksmai ir patikrinimai, susiję su įprasta Bendrovės ūkine veikla.

17. Teisinio atstovavimo išlaidos - pagrįsti ir būtini teisiniai ir kiti susiję profesiniai mokėjimai, honorarai, kuriuos Apdraustas asmuo patiria jį atstovaujant Oficialaus tyrimo metu. Teisinio atstovavimo išlaidos taip pat apima pagrįstus bei su Draudiku iš anksto suderintus mokėjimus ir sąnaudas, susijusias su Oficialaus tyrimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Oficialaus tyrimo baigties.
18. Išėjęs į pensiją ar atsistatydinęs savo noru Vadovas: Vadovas, kuris dėl kitų, nei Valdymo pasikeitimo priežasčių, savanoriškai nustojo eiti tokias pareigas prieš pasibaigiant draudimo sutarties galiojimo laikotarpiui.

19. Valdymo pasikeitimas reiškia įvykį, per kurį Bendrovė: 

19.1. konsoliduoja ar susijungia, ar parduoda visą ar didžiąja dalimi visą savo turtą bet kuriam asmeniui, įmonei ar asmenų grupei, ar kartu veikiančioms įmonėms; ar

19.2. tampa kitos įmonės dukterine įmone / filialu ar jos valdymą perima kita nesusijusi įmonė. 

Jei draudimo sutarties galiojimo laikotarpiu įvyksta Bendrovės Valdymo pasikeitimas, draudimo sutartis ir toliau teiks draudimo apsaugą iki draudimo sutarties galiojimo laikotarpio pabaigos, tačiau tik dėl Neteisėtų veiksmų, kurie buvo tariamai padaryti prieš Valdymo pasikeitimo įsigaliojimo dieną.
20. Retroaktyvus laikotarpis: neribotas. Draudikas atlygina Nuostolius dėl Neteisėtų veiksmų, kurie buvo atlikti per Retroaktyvų laikotarpį ir draudimo galiojimo teritorijoje, o Reikalavimas Apdraustam asmeniui (arba Bendrovei pagal šių sąlygų 22.4 punktą) yra pareikštas draudimo sutarties galiojimo laikotarpiu (arba per Išplėstinį terminą, jei toks buvo suteiktas) ir draudimo galiojimo teritorijoje

21. Išplėstinis terminas: 60 dienų laikotarpis po draudimo sutarties galiojimo laikotarpio pabaigos, kuris įsigalioja pagal 23.3. punkto nuostatas.

22. Draudikas atlygina:

22.1. Apdrausto asmens Nuostolius dėl Reikalavimo jam, tačiau tiek, kiek jų neatlygino ar negali atlyginti pagal teisės aktus Bendrovė;

22.2. Jeigu Bendrovė yra įsipareigojusi atlyginti Apdraustam asmeniui jo patirtus Nuostolius, Draudikas Bendrovės vardu padengia tokius Nuostolius;
22.3. Teisinio atstovavimo išlaidas Apdrausto asmens vardu Oficialaus tyrimo metu. 

22.4. Nuostolius Bendrovės vardu dėl Reikalavimo, susijusio su darbo santykiais ir pareikšto Bendrovei. 

23. Draudimo apsaugos išplėtimai:
23.1. Nuostolio sumažinimo išlaidos: Draudikas atlygina Bendrovės vardu Nuostolio sumažinimo išlaidas;

23.2. Neatidėliotinos išlaidos: jeigu pagrįstai negalima gauti Draudiko raštiško sutikimo prieš patiriant Gynybos išlaidas ar Teisinio atstovavimo išlaidas, susijusias su bet kokiu Reikalavimu, Draudikas, priklausomai nuo kitų draudimo sutarties sąlygų, retrospektyviai patvirtina tokias Gynybos išlaidas ar Teisinio atstovavimo išlaidas.

23.3. Išplėstinis terminas: jeigu draudimo sutartis nebus pratęsta ar pakeista kita „Vadovų ir vadovaujančių asmenų atsakomybės draudimo sutartimi“, kurioje numatyta lygiavertė draudimo apsauga, lyginant su sudaryta draudimo sutartimi, Apdraustasis turi teisę į Išplėstinį terminą, kuris yra 60 dienų.

23.4. Išlaidos, susijusios su išvestiniu akcininko ieškiniu: Draudikas įsipareigoja atlyginti Bendrovei išlaidas, susijusias su išvestiniu akcininko ieškiniu. Išlaidos, susijusios su išvestiniu akcininko ieškiniu reiškia teisines išlaidas ar sąnaudas, kurias patyrė bet kuris akcininkas, ketinantis reikšti Reikalavimą prieš bet kurį Apdraustą asmenį dėl Neteisėto veiksmo, pateikdamas išvestinį ieškinį Bendrovės vardu, tačiau tik tuo atveju, jei Bendrovė teisiškai įpareigota mokėti tokis išlaidas ar sąnaudas pagal teismo nutartį.

23.5. dėl Išėjusių į pensiją ar atsistatydinusių savo noru Vadovų: jeigu draudimo sutartis nebus pratęsta ar pakeista kita „Vadovų ir vadovaujančių asmenų atsakomybės draudimo sutartimi“, kurioje numatyta lygiavertė draudimo apsauga, lyginant su sudaryta draudimo sutartimi, Išėjusio į pensiją ar atsistatydinusio savo noru Vadovo naudai, sudarytoje sutartyje numatyta draudimo apsauga bus išplėsta ir be papildomos draudimo įmokos galios Nuostoliams, kylantiems iš Reikalavimo, pateikto prieš bet kurį Išėjusį į pensiją ar atsistatydinusį savo noru Vadovą, priklausomai nuo toliau išdėstytų nuostatų: 

23.5.1. Reikalavimas yra pirmą kartą pateiktas per 5 metus nuo draudimo sutarties nepratęsimo dienos; ir 

23.5.2. jis kyla dėl Neteisėtų veiksmų, kurie buvo padaryti ar buvo tariamai padaryti per ar prieš draudimo sutarties galiojimo laikotarpį.

23.6. gyvybės atėmimas dėl juridinio asmens neatsargumo: Gynybos išlaidos apims visas pagrįstas ir būtinas teisines išlaidas bei sąnaudas (įskaitant atitinkamas su viešųjų ryšių konsultantais susijusias išlaidas ir kaštus), patirtas vykdant tyrimą ir ginant baudžiamojon atsakomybėn patrauktą Apdraustą asmenį, kaltinamą įvykdžius netyčinį nužudymą, susijusį su Bendrovės veikla.

Gynybos išlaidos apima visas pagrįstas ir būtinas teisines išlaidas bei sąnaudas (įskaitant atitinkamas su viešųjų ryšių konsultantais susijusias išlaidas ir kaštus), patirtas vykdant tyrimą ir ginant baudžiamojon atsakomybėn patrauktą Apdraustą asmenį, kaltinamą įvykdžius netyčinį nužudymą, susijusį su Bendrovės veikla.

23.7. Išplėtimas dėl Turto suvaržymo išlaidų: Draudikas atlygins Turto suvaržymo išlaidas, patirtas dėl Reikalavimo ar Oficialaus tyrimo, kuris pirmą kartą pateikiamas ar inicijuojamas draudimo sutarties galiojimo laikotarpiu. Turto suvaržymo išlaidos reiškia mokestį už toliau nurodytas paslaugas, jei yra priimtas sprendimas dėl laikinųjų apsaugos priemonių taikymo dėl Apdrausto asmens nuosavybės teisių į nekilnojamąjį ar asmeninį turtą konfiskavimą, kontrolę, sulaikymą ar įšaldymą arba Apdrausto asmens nekilnojamojo ar asmeninio turto įkeitimo sukūrimą draudimo sutarties galiojimo laikotarpiu:
    
  - už mokslą;


  - už gyvenamąjį būstą;


  - už komunalines paslaugas;

         - už asmeninį draudimą. 

Tokios išlaidos bus padengiamos tik tuo atveju, jei tam tikslui nepakanka neapmokestinamos sumos, kurios atžvilgiu netaikomas teismo sprendimas, lėšų.

Tokios išlaidos bus apmokamos po 30 dienų nuo Draudikui pateikto pranešimo apie šį įvykį                   ir tik už 6 mėnesių laikotarpį, neviršijant 26.6 punkte nurodytos draudimo sumos.

23.8. Draudimo apsauga taip automatiškai galios įmonei, kuri draudimo sutarties galiojimo laikotarpiu taps Dukterine įmone (dėl susijungimo, įsigijimo arba dėl kitos priežasties). Jeigu tokia nauja Dukterinė įmonė turi vertybinių popierių, kuriais prekiaujama JAV biržose, draudimo apsauga galios su sąlyga, kad: 1) Draudėjas informuos Draudiką raštu ir pateiks visą informaciją, reikalingą rizikos vertinimui ir kurią Draudikas paprašė; ir 2) Draudėjas sutiks sumokėti papildomą draudimo įmoką bei sutiks su draudimo sutarties nuostatų pataisa, kurios reikalaus Draudikas. Draudimo apsauga bus taikoma tik tiems Neteisėtiems veiksmams, kurie bus atlikti po to, kai įmonė tampa Dukterine įmone.
24. Draudžiamasis įvykis yra Reikalavimas, kai tenkinamos visos šios sąlygos:

24.1. Reikalavimas pareikštas draudimo liudijimo galiojimo laikotarpiu ir / ar per Išplėstinį terminą;

24.2. Reikalavimas pareikštas dėl Neteisėtų veiksmų, atliktų draudimo liudijimo galiojimo laikotarpiu arba per Retroaktyvų laikotarpį;

24.3. Reikalavimas pareikštas draudimo galiojimo teritorijoje.

25. Draudikas neatlygins Nuostolių, kuriuos lėmė:
25.1. Nesąžiningumas / asmeninė nauda, kuri buvo patirta Apdraustojo ar jo vardu, kylanti iš ar priskirtina: 

25.1.1. sąmoningai nesąžiningiems ar sąmoningai apgaulingiems veiksmams ar neveikimui; ar 

25.1.2. sąmoningai neteisėtam pelnui ar finansinei lengvatai (ar gautų įmonės, kuria jis yra finansiškai suinteresuotas); 

Su sąlyga, kad ši išimtis bus taikoma tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi, ar raštišku tokio Apdraustojo pripažinimu, kad atitinkamas elgesys iš tiesų įvyko. Nesant galutiniam, neapskundžiamam teismo sprendimui ar kitai galutinei     neapskundžiamai    nutarčiai, Draudikas avansu apmokės Gynybos išlaidas tokiam Apdraustajam. Esant galutiniam, neapskundžiamam teismo sprendimui ar kitai galutinei neapskundžiamai nutarčiai, toks Apdraustasis privalės grąžinti bet kokius avansinius mokėjimus.

25.2. Reikalavimai, oficialūs tyrimai ar aplinkybės, kylantys iš ar priskirtini: 

25.2.1. įvykiams, kurie sudaro bet kokių teisinių ar priežiūros procesų ar oficialių tyrimų pagrindą, ir kurie siejami su Bendrove arba Išorine Įmone ir kurie prasidėję prieš šios draudimo sutarties įsigaliojimo dieną; ar 

25.2.2. bet kokiems Apdraustų asmenų veiksmams, dėl kurių prieš šios draudimo sutarties įsigaliojimo dieną pradėtas oficialus tyrimas, teisminis ar bet koks kitas reguliavimo procesas Apdraustų asmenų atžvilgiu; ar
25.2.3. bet kokioms aplinkybėms, Reikalavimui ar Neteisėtam veiksmui, apie kurį buvo pranešta arba turėjo būti pranešta pagal bet kokią draudimo sutartį, galiojusią ar pasibaigusią prieš ar šios draudimo sutarties įsigaliojimo dieną.

25.3.    Apdraustojo, veikiančio kaip pensijos, pelno paskirstymo, sveikatos, socialinės apsaugos ar bet kurios kitos darbuotojų naudos programos, kurią įsteigė Bendrovė, patikėtinis ar administratorius. 

25.4. Bet koks Reikalavimas, paremtas, kylantis ar kuriuo nors būdu priskirtinas prie: 

25.4.1. apmokėjimų, komisinių, piniginių dovanų, išmokų ar bet kokių kitų privilegijų, skirtų ar suteiktų pilnu ar daliniu etatu dirbantiems šalies ir užsienio vyriausybinių institucijų ar ginkluotųjų tarnybų pareigūnams, agentams, atstovams, darbuotojams ar jų šeimų nariams, ar bet kuriai  įstaigai, su kuria jie yra susiję; ar
25.4.2. apmokėjimų, komisinių, piniginių dovanų, išmokų ar bet kokių kitų privilegijų, skirtų ar suteiktų pilnu ar daliniu etatu dirbantiems pareigūnams, direktoriams, partneriams, atstovams, pagrindiniams akcininkams, savininkams, darbuotojams ar Draudėjo klientų filialams (prasme, kuria ši sąvoka apibrėžta Lietuvos Respublikos teisės aktuose, į tai įtraukiant direktorius, agentus, savininkus, partnerius, atstovus, pagrindinius akcininkus ar darbuotojus), bet kuriems jų šeimos nariams ar bet kuriai įstaigai,  asmeniui, su kuriuo jie yra susiję; ar
25.4.3. įnašų, skirtų vietos ar užsienio politinėms kampanijoms.

25.5. Aplinkos užteršimas, kylantis iš ar priskirtinas bet kuriam Reikalavimui, paremtam, kylančiam ar kuriuo nors būdu sąlygotam faktinės, tariamos ar gręsiančios rizikos patirti poveikį, generuoti, saugoti, transportuoti, išmesti, išleisti, išlaisvinti, paskleisti, paleisti, apdoroti, pašalinti ir ar sunaikinti bet kokias medžiagas, turinčias aplinkai pavojingų savybių ar aplinkai darančias neigiamą poveikį, įskaitant, tačiau vien tuo neapsiribojant, kieto, skysto, dujų pavidalo ar šilumines dirginančias medžiagas, teršalus ar dūmus, miglą, suodžius, smalkes, rūgštis, šarmus, žemę, chemikalus ir atliekas, į orą išmetamus teršalus, kvapus, nuotėkas, naftą, naftos produktus, infekuotas ar medicinines atliekas, asbestą, asbesto produktus, pelėsius ir bet kokį triukšmą. Į tokias atliekas įeis perdirbtos, atnaujintos, regeneruotos ir branduolinės medžiagos. Tačiau su sąlyga, kad ši išimtis nebus taikoma Gynybos išlaidoms ir Nuostoliams, susijusiems su administracinėmis baudomis, paskirtomis Apdraustam asmeniui.
25.6. Kūno sužalojimas / Žala turtui: Draudikas neatlygins Nuostolių, susijusių su bet kokiu Reikalavimu, kurį pareiškė ar inicijavo bet kuris asmuo dėl Asmens kūno sužalojimo arba (kai bet kas pareiškė ar inicijavo) dėl Žalos turtui, išskyrus netiesioginius ar išvestinius reikalavimus. Tik šios išimties prasme, Asmens kūno sužalojimas reiškia bet kokio fizinio asmens kūno sužalojimą, psichikos sutrikimą, psichinę žalą ar emocinį stresą (išskyrus emocinį stresą, kilusį dėl Reikalavimo, susijusio su darbo santykiais), negalavimą, ligą ar mirtį. Tik šios išimties kontekste, Žala turtui reiškia fizinę žalą, padarytą materialiam turtui, jo sunaikinimą ar praradimą bei visus su tuo susijusius finansinius nuostolius.

25.7. Profesinių paslaugų teikimas: Draudikas neatlygins  Nuostolių dėl Draudėjo ar Apdraustų asmenų vykdomų ar nevykdomų profesinių paslaugų ar bet kokių su tuo susijusių veiksmų, klaidų ar praleidimų. Tačiau ši išimtis netaikoma, jei Reikalavimas bus susijęs su asmens nesugebėjimu vadovauti ar prižiūrėti asmenis, kurie vykdė tas profesines pareigas.
25.8. Bet koks Reikalavimas, paremtas, kylantis iš, susijęs su ar kuriuo nors būdu priskirtinas teisiniams veiksmams ar bylinėjimusi Jungtinių Amerikos Valstijų ar Kanados teismuose;

25.9. Reikalavimai dėl Vertybinių popierių: Draudikas neatlygins Nuostolių, susijusių su Reikalavimu dėl Vertybinių popierių.

Vertybiniai Popieriai reiškia bet kuriuos vertybinius popierius, kuriais patvirtinama  skola ar Bendrovės dalis akciniame kapitale. Siekiant išvengti abejonės, Vertybiniai Popieriai taip pat reiškia bet kokias Bendrovės obligacijas. 

Reikalavimas dėl Vertybinių Popierių reiškia bet kokį raštišką reikalavimą atlyginti žalą, pareikštą Bendrovei ir/ar Apdraustam asmeniui, ir bet kokius vykdytinus įsipareigojimus, kilusius  iš teismo proceso ar arbitražo procedūros: 

25.9.1. įtariant, kad buvo pažeisti bet kokių įstatymų, taisyklių ar nuostatų, reglamentuojančių vertybinių popierių pirkimą / pardavimą ar siūlymą (ar pasiūlymo teikimą) pirkti ar parduoti vertybinius popierius, ar pažeistos bet kokios su tokiais vertybiniais popieriais susijusios registracijos sąlygos;

25.9.2. kurią inicijavo bet koks asmuo ar įmonė, tiesiogiai susijusi su bet kokios bendrovės vertybinių popierių pirkimu ar pardavimu, arba siūlymu (ar pasiūlymo teikimu) juos  pirkti ar parduoti.

25.10. Duomenų apsaugos pažeidimai: Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su duomenų apsaugos pažeidimais, kibernetinėmis atakomis ir/ar incidentais, ir panašiais elektroninės erdvės įvykiais. Kibernetinė ataka – tai sąmoninga su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan.

25.11. Epidemija ar pandemija (įskaitant, bet neapsiribojant COVID-19): Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant bet neapsiribojant COVID-19).

25.12. Karas: Draudikas neatlygins Nuostolių, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu.

25.13. Sankcijos. Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo mums teikti paslaugas pagal šią sutartį, mes turime teisę nutraukti ją vienašališkai, apie tai raštu pranešę Jums.
26. Bendra draudimo suma vienam draudžiamajam įvykiui ir visam draudimo liudijimo galiojimo laikotarpiui yra 50 000 Eur, įskaitant:

26.1. Nuostolio sumažinimo išlaidoms – ne daugiau kaip 20% nuo bendros draudimo sumos;

26.2. Neatidėliotinoms išlaidoms - ne daugiau kaip 20% nuo bendros draudimo sumos;

26.3. Reikalavimams, susijusiems su darbo santykiais, pareikštus Bendrovei – ne daugiau kaip 
25 000 Eur;

26.4. Mokėjimams ir sąnaudoms viešųjų ryšių konsultantams – ne daugiau kaip 10 000 Eur;

26.5. Administracinėms baudoms ir / ar kitoms nuobaudoms, kompetentingų valdžios institucijų paskirtoms Apdraustam asmeniui, kitoms baudoms ir / ar nuobaudoms, jeigu jos paskirtos Bendrovei ir Bendrovė jas atlygino, bet po to regresuoja į Apdraustus asmenis – ne daugiau kaip 20% nuo bendros draudimo sumos, įskaitant:

26.5.1. Administracinėms baudoms, paskirtoms Apdraustam asmeniui pagal punktą 11.2.1 ir 25.5 – ne daugiau kaip 5 000 Eur.

26.6. Bet kokioms išlaidoms ar mokėjimams, susijusiems su Turto suvaržymo išlaidomis - ne daugiau kaip 15 000 Eur vienam Apdraustam asmeniui ir ne daugiau kaip 30 000 Eur visam draudimo sutarties galiojimo laikotarpiui, nepriklausomai nuo Reikalavimų skaičiaus, prašomos atlyginti sumos ar Apdraustų asmenų skaičiaus.
27. Išskaita - suma, kurios dydžiu kiekvieno draudžiamojo įvykio atveju, Draudikas besąlygiškai sumažina mokėtiną draudimo išmoką. Išskaita yra besąlyginė ir kiekvienam draudžiamajam įvykiui sudaro 500 Eur, o darbo santykių draudimo atveju taikoma 10% nuostolio sumos išskaita, bet ne mažiau kaip 500 Eur.
28. Draudimo sutartis galioja Lietuvos Respublikoje.
29. Apdraustasis privalo pateikti Draudikui rašytinį pranešimą apie bet kokį Reikalavimą kaip galima greičiau, tačiau ne vėliau kaip per 60 dienų nuo draudimo sutarties galiojimo laikotarpio pabaigos (priešingu atveju, draudimo apsauga netaikoma). Jei draudimo sutarties galiojimo laikotarpio metu pranešama apie aplinkybę, dėl kurios pagrįstai gali kilti Reikalavimo atsiradimo rizika, bet koks vėlesnis iš tokios aplinkybės kylantis Reikalavimas yra laikomas kilusiu tokio draudimo sutarties galiojimo laikotarpio metu.
30. Esant prieštaravimams tarp šių sąlygų ir Draudiko Bendrosios civilinės atsakomybės draudimo taisyklių, vadovaujamasi šiomis sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia šiose sąlygose išdėstytų nuostatų, nes priešingu atveju jos laikomos negaliojančiomis.

X. Civilinės atsakomybės, kylančios dėl viešųjų pirkimų, draudimo sąlygos:

1. Draudėjas – Viešoji įstaiga Anykščių rajono savivaldybės administracijos pirminės sveikatos priežiūros centras, įmonės kodas 154278545, buveinės adresas V. Kudirkos g. 1, LT-29145, Anykščiai.

2. Draudikas – draudimo bendrovė (Draudikas), sudariusi su Draudėju draudimo sutartį pagal techninės specifikacijos sąlygas.

3. Draudimo suma vienam draudžiamajam įvykiui ir visam laikotarpiui 20.000 Eur;

4. Draudimo apimtis: Draudikas įsipareigoja atlyginti Nuostolius, kuriuos Draudėjas pagal teisės aktus privalo atlyginti dėl Neteisėtų veiksmų, kuriems taikoma draudimo apsauga, bet tik dėl Reikalavimų, susijusių su Draudėjo viešųjų pirkimų planavimu, pasirengimu jiems, viešųjų pirkimų atlikimu ar pagalbine viešųjų pirkimų veikla;
5. Draudžiamasis įvykis yra Reikalavimo pateikimas, kai tenkinamos visos šios sąlygos:

5.1. Reikalavimas pareikštas poliso galiojimo laikotarpiu ir /ar per Išplėstinį terminą;
5.2. Reikalavimas pareikštas dėl Neteisėtų veiksmų, atliktų poliso galiojimo laikotarpiu ir/ar per Retroaktyvų laikotarpį;

5.3. Reikalavimas pareikštas draudimo galiojimo teritorijoje.

5.4. Reikalavimas pareikštas dėl Neteisėtų veiksmų, susijusių su Draudėjo viešųjų pirkimų planavimu, pasirengimu jiems, viešųjų pirkimų atlikimu ar pagalbinės viešųjų pirkimų veiklos.

6. Išskaita (franšizė) - 10 % nuostolio sumos, bet ne mažiau nei 1.000 Eur;

7. Išplėstinis terminas - Išplėstinis pranešimo terminas: 60 dienų;
8. Draudimo sutarčiai taikoma teisė - Lietuvos Respublikos;
9. Draudimo apsaugos galiojimo teritorija - Lietuvos Respublika;
10. Retroaktyvus draudimo sutarties galiojimo laikotarpis – poliso įsigaliojimo data;
11. Reikalavimas reiškia:

· reikalavimą, susijusį su Neteisėtais veiksmais dėl Draudėjo viešųjų pirkimų planavimo, pasirengimo jiems, viešųjų pirkimų atlikimo ar pagalbinės viešųjų pirkimų veiklos;

· bet kokį Oficialų tyrimą (neplaninį išorinį), pradėtą prieš Draudėją dėl Draudėjo viešųjų pirkimų planavimo, pasirengimo jiems, viešųjų pirkimų atlikimo ar pagalbinės viešųjų pirkimų veiklos.

Du ar daugiau Reikalavimų, kylančių iš vieno Neteisėto veiksmo ar eilės susijusių Neteisėtų veiksmų, bus laikomi vienu Reikalavimu. Šis vienas Reikalavimas bus laikomas pirmą kartą pateiktas tada, kada bus pateiktas pirmas Reikalavimas;

12. Nuostoliai reiškia sumą, kurią Draudėjas pagal teisės aktus privalo atlyginti dėl Reikalavimo, įskaitant: 

· sumas, kurias kompetentingas teismas ar ikiteisminio nagrinėjimo institucija paskyrė ir Draudėjas privalo atlyginti dėl Reikalavimo kaip žalos atlyginimą; sumas, kurias Draudėjas privalo sumokėti dėl Reikalavimo pagal taikos sutartį; ir (ar)

· Bylinėjimosi išlaidas; ir (ar)

· priteistas sumokėti palūkanas, susikaupusias iki sprendimo priėmimo ir po sprendimo priėmimo; ir (ar)

· baudas ir (ar) pinigines sankcijas, jeigu jos paskirtos Draudėjui ir susijusios su Draudėjo viešųjų pirkimų planavimu, pasirengimu jiems, viešųjų pirkimų atlikimu ar pagalbine viešųjų pirkimų veikla; ir (ar)
· Teisinio atstovavimo išlaidas.

13. Bylinėjimosi išlaidos - Su Draudiku iš anksto suderinti teisiniai ar kiti susiję profesiniai mokėjimai, susiję su Reikalavimo nagrinėjimu kompetentingame teisme nepriklausomai nuo teismo proceso baigties ar Reikalavimo tenkinimo. Bylinėjimosi išlaidos taip pat apima žyminį mokestį;

14. Neteisėtas veiksmas reiškia bet kokią faktinę, tariamą ar galimą klaidą, klaidinantį pareiškimą, veikimą, neveikimą, neatsargumą (įskaitant didelį neatsargumą), pareigos pažeidimą (numatytą teisės aktais ar kitaip reglamentuotą), konfidencialumo pažeidimą, įgaliojimų viršijimą dėl Draudėjo viešųjų pirkimų planavimo, pasirengimo jiems, viešųjų pirkimų atlikimo ar pagalbinės viešųjų pirkimų veiklos;

15. Oficialus tyrimas - Draudėjo veiklos (viešųjų pirkimų planavimo, pasirengimo jiems, viešųjų pirkimų atlikimo ar pagalbinės viešųjų pirkimų veiklos) oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai), ir kuris pradėtas poliso galiojimo laikotarpiu;

16. Teisinio atstovavimo išlaidos - Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai, kuriuos Draudėjas patiria jį atstovaujant Oficialaus tyrimo metu. Teisinio atstovavimo išlaidos taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su Oficialaus tyrimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Oficialaus tyrimo baigties;

17. Nedraudžiamieji įvykiai:
17.1. Draudikas neatlygins Nuostolių, kuriuos lėmė nesąžiningumas (asmeninė nauda), kuris buvo patirtas Draudėjo ar jo vardu, kylantis iš ar priskirtinas tyčiniams nesąžiningiems ar tyčiniams apgaulingiems veiksmams ar neveikimui;

17.2. Bet kokie veiksmai, dėl kurių prieš poliso įsigaliojimo dieną pradėtas tyrimas ar teisminis, ar bet koks kitas reguliavimo procesas, į kuriuos įtrauktas Draudėjas dėl Reikalavimų, susijusių su Draudėjo viešųjų pirkimų planavimu, pasirengimu jiems, viešųjų pirkimų atlikimu ar pagalbinės viešųjų pirkimų veiklos;
17.3. Draudikas neatlygins Nuostolių, susijusių su bet kokiu Reikalavimu, inicijuotu dėl žalos turtui ar žalos sveikatai. 

· Žala turtui reiškia materialaus turto fizinį sugadinimą, sunaikinimą ar negalėjimą juo naudotis ir susijusius netiesioginius finansinius nuostolius.

· Žala sveikatai reiškia bet kokį sveikatos sutrikdymą, žmogaus sužalojimą ar susargdinimą, bendrojo ar profesinio darbingumo sumažėjimą ar netekimą.

17.4. Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su Duomenų apsaugos pažeidimais, įskaitant, bet neapsiribojant kibernetine ataka.

Kibernetinė ataka – tai sąmoninga su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas pavogti, sunaikinti, sugadinti duomenis arba pažeisti ir / arba sunaikinti kompiuterines sistemas.

            17.5. Sankcijos. Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo mums teikti paslaugas pagal šią sutartį, mes turime teisę nutraukti ją vienašališkai, apie tai raštu pranešę Jums.
18. Esant prieštaravimams tarp šių sąlygų ir Draudiko Bendrosios civilinės atsakomybės draudimo taisyklių, vadovaujamasi šiomis sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis.

19. Draudimo sutartis bus taikoma papildomai virš bet kurio kito galiojančio draudimo, kuriuo Draudėjas gali naudotis. Draudimo sutartis taip pat bus taikoma papildomai virš bet kurio kito galimo nuostolių atlyginimo, kuriuo gali naudotis Draudėjas;
20. Bylinėjimosi išlaidos atlyginamos, neviršijant LR Teisingumo ministro įsakyme  „DĖL CIVILINĖSE BYLOSE PRITEISTINO UŽMOKESČIO UŽ ADVOKATO AR ADVOKATO PADĖJĖJO TEIKIAMĄ PAGALBĄ MAKSIMALAUS DYDŽIO PATVIRTINIMO“  numatytų dydžių;

21. Įvykus draudžiamajam įvykiui, Draudėjas privalo:

· per 5 darbo dienas raštu informuoti Draudiką apie kiekvieną Reikalavimą, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokį Reikalavimą ar buvo sutarta su Draudiku kitaip;

· atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes;

· suderinti su Draudiku tolimesnius veiksmus Reikalavimo nagrinėjimui ir sureguliavimui;

· Draudikui pageidaujant, Draudėjas gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti Draudikui visus reikalingus paaiškinimus.

· Draudėjas įsipareigoja nepatirti Bylinėjimosi išlaidų, neprisiimti atsakomybės, neatsisakyti jokios išieškojimo teisės ar nagrinėti bet kokį Reikalavimą be išankstinio raštiško Draudiko sutikimo, kuris nebus nepagrįstai vilkinamas. 
· Tuo atveju, jei Draudėjas nevykdo aukščiau numatytų pareigų, Draudikas turi teisę atsisakyti mokėti draudimo išmoką arba ją sumažinti.

Kitos sąlygos:

1.1 Draudimo sutarčiai taikoma teisė – Lietuvos Respublikos teisė ir jurisdikcija ir Lietuvos arbitražas.

1.2 Draudėjas nebeturi pareigos teikti papildomą informaciją, nebent Draudikas raštu to pareikalauja. 

1.3 Draudžiamuoju įvykiu taip pat laikoma atsakomybė dėl veiksmų (veikimo ar neveikimo), padarytų dėl didelio neatsargumo. Dideliu neatsargumu laikomas asmens elgesys, pasireiškiantis veiksmais, kurių asmuo, laikydamasis bent minimalių atsargumo ir dėmesingumo reikalavimų, nebūtų padaręs. Draudikas, išmokėjęs išmoką, neturės teisės išreikalauti sumokėtą sumą iš draudėjo. 

1.4 Draudimo laikotarpis – 12 mėnesių. 

1.5 Draudimo įmokos mokamos lygiomis dalimis ketvirčiais, pirma įmoka sumokama per 15 dienų nuo draudimo apsaugos laikotarpio pradžios.
1.6 Draudimo sutarties pagrindas – patvirtintos ir galiojančios standartinės draudimo bendrovių civilinės atsakomybės draudimo taisyklės, tiek kiek neprieštarauja šioje techninėje specifikacijoje nurodytoms sąlygoms. 

1.7 Visos šioje techninėje specifikacijoje nurodytos sąlygos laikomos specialiosiomis ir turi taikymo pirmenybę draudimo rūšies taisyklių atžvilgiu. Draudimo rūšies taisyklių punktai, prieštaraujantys ar siaurinantys šios specifikacijos nuostatas, laikomi negaliojančiais.

1.8 Draudimo sutartis bus taikoma papildomai virš bet kurio kitos galiojančios draudimo sutarties, kuria Draudėjas gali naudotis ir kuri buvo sudaryta anksčiau už šią.

1.9 Draudėjo prašymu nutraukiant draudimo sutartį Draudikas iš grąžintino likučio neišskaičiuoja administracinių išlaidų.

1.10 Bendrai pagal visas draudimo dalis išmoka vienam įvykiui ir visam sutarties galiojimo laikotarpiui yra 50.000,00 EUR.
                   1.11  Draudimo paslaugų teikimo sutartį ruošia I vietos laimėtojas.

                   1.12  Rizikos vertinimo, draudimo sutarčių sudarymo, tarpininkavimo, žalų istorijos ir kitais draudimo klausimais, Draudėją atstovauja UADBB „Rizikos cesija“.
